ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 20/2551เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์(ฉบับที่ 2) อาศัยอํานาจตามความในข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 10 มิถุนายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์โดยได้รับความเห็นชอบจากคณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็นบทนิยามคําว่า "บุคคลที่เกี่ยวข้องกับบริษัทจัดการ กองทุนรวม" ระหว่างบทนิยามคําว่า "บริษัทจัดจําหน่ายหน่วยลงทุน" และ "ผู้จัดการกองทุน" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2550 รื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 "บุคคลที่เกี่ยวข้องกับบริษัทจัดการกองทุนรวม" หมายความว่า บุคคลที่มีลักษณะดังต่อไปนี้ (1) บุคคลที่มิใช่หน่วยงานของรัฐซึ่งถือหุ้นในลักษณะใดลักษณะหนึ่งดังต่อไปนี้ (ก) บุคคลที่ถือหุ้นของบริษัทจัดการกองทุนรวมเกินร้อยละห้าของจํานวนหุ้นที่จําหน่ายได้แล้วทั้งหมดของบริษัทจัดการกองทุนรวม (ข) บุคคลที่ถือหุ้นหรือเป็นหุ้นส่วนของบุคคลตาม (ก) เกินร้อยละสามสิบของจํานวนหุ้นที่จําหน่ายได้แล้วทั้งหมดหรือจํานวนหุ้นส่วนของบุคคลดังกล่าว เว้นแต่บุคคลตาม (ก) เป็นบริษัทที่จัดตั้งในต่างประเทศ (2) นิติบุคคลที่บริษัทจัดการกองทุนรวมถือหุ้นหรือเป็นหุ้นส่วนของนิติบุคคลดังกล่าวเกินร้อยละสิบของจํานวนหุ้นที่จําหน่ายได้แล้วทั้งหมดหรือจํานวนหุ้นส่วน (3) นิติบุคคลที่มีบุคคลที่ถือหุ้นหรือเป็นหุ้นส่วนเกินร้อยละห้าสิบของจํานวนหุ้นที่จําหน่ายได้แล้วทั้งหมดหรือจํานวนหุ้นส่วนของนิติบุคคลดังกล่าว เป็นผู้ถือหุ้นในบริษัทจัดการกองทุนรวมเกินร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทจัดการกองทุนรวมด้วย (4) กรรมการ ผู้จัดการ พนักงานระดับผู้จัดการฝ่ายขึ้นไปของบริษัทจัดการ กองทุนรวม รวมทั้งบุคคลที่มีตําแหน่งซึ่งมีอํานาจหน้าที่เช่นเดียวกับบุคคลดังกล่าว (5) ผู้จัดการกองทุนรวมอสังหาริมทรัพย์ของกองทุนรวมนั้น (6) นิติบุคคลที่บุคคลตาม (4) หรือ (5) ถือหุ้นหรือเป็นหุ้นส่วนรวมกันเกินร้อยละ สามสิบของจํานวนหุ้นที่จําหน่ายได้แล้วทั้งหมดหรือจํานวนหุ้นส่วนของนิติบุคคลนั้น ข้อ 2 ให้เพิ่มความต่อไปนี้เป็นวรรคสามของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 "ในกรณีที่เป็นกองทุนรวมที่จะลงทุนในอสังหาริมทรัพย์หรือสิทธิการเช่า อสังหาริมทรัพย์ของบริษัทจัดการกองทุนรวมหรือของบุคคลที่เกี่ยวข้องกับบริษัทจัดการกองทุนรวม ให้บริษัทจัดการกองทุนรวมยื่นเอกสารดังต่อไปนี้ประกอบคําขอด้วย(1) คํารับรองของบุคคลที่จะแต่งตั้งให้เป็นผู้ดูแลผลประโยชน์ของกองทุนรวม ที่ขออนุมัติจัดตั้งและจัดการ ซึ่งได้รับรองว่าบุคคลดังกล่าวได้รับรายงานการประเมินของบริษัทประเมินค่าทรัพย์สินและรายงานเกี่ยวกับการตัดสินใจลงทุนของบริษัทจัดการกองทุนรวม และรับรองว่าได้ทํา การตรวจสอบการลงทุนตามโครงการที่บริษัทจัดการกองทุนรวมยื่นคําขออนุมัติจัดตั้งและจัดการ กองทุนรวมแล้ว และเห็นว่าเป็นธุรกรรมในลักษณะที่เป็นธรรมเนียมทางค้าปกติเสมือนการทําธุรกรรมกับคู่ค้าทั่วไปที่มิได้มีความเกี่ยวข้องกันเป็นพิเศษ (at arm’s length transaction)(2) ในกรณีที่มีการเปลี่ยนแปลงบุคคลที่จะแต่งตั้งให้เป็นผู้ดูแลผลประโยชน์ของ กองทุนรวมก่อนการยื่นคําขออนุมัติจัดตั้งกองทุนรวม ให้บริษัทจัดการกองทุนรวมยื่นเอกสารชี้แจง การเปลี่ยนแปลงโดยแสดงรายชื่อบุคคลที่ถูกเปลี่ยนแปลงและเหตุผลในการเปลี่ยนแปลงนั้นด้วย" ข้อ 3 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 "ข้อ 4/1 ในกรณีที่บริษัทจัดการกองทุนรวมได้รับอนุมัติจากสํานักงานให้จัดตั้งและจัดการกองทุนรวมที่จะลงทุนในอสังหาริมทรัพย์หรือสิทธิการเช่าอสังหาริมทรัพย์ของบริษัทจัดการ กองทุนรวมหรือของบุคคลที่เกี่ยวข้องกับบริษัทจัดการกองทุนรวม ให้บริษัทจัดการกองทุนรวมแต่งตั้งบุคคลที่ทําคํารับรองตาม (1) ในวรรคสามของข้อ 4 เป็นผู้ดูแลผลประโยชน์ของกองทุนรวม เว้นแต่มี เหตุผลอันสมควรโดยได้รับความเห็นชอบจากสํานักงาน ในกรณีที่บริษัทจัดการกองทุนรวมไม่ดําเนินการตามวรรคหนึ่ง สํานักงานอาจเพิกถอนการอนุมัติให้จัดตั้งและจัดการกองทุนรวม" ข้อ 4 ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2551 เป็นต้นไป ประกาศ ณ วันที่ 14 กรกฎาคม พ.ศ. 2551(นายประสงค์ วินัยแพทย์)รองเลขาธิการรักษาการเลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ เหตุผลในการออกประกาศฉบับนี้ คือ เพื่อให้มีข้อกําหนดที่จะทําให้สํานักงานมีข้อมูลประกอบการพิจารณาคําขออนุมัติจัดตั้งและจัดการกองทุนรวมที่จะลงทุนในทรัพย์สินของบุคคลที่อาจมีความขัดแย้งทางผลประโยชน์